open-index/open-wikipedia-markdown huggingface dataset:
Kirkkorauha

**Kirkkorauha** oli germaaniseen oikeuskäsitykseen perustuva sopuisa olotila, joka tuli vallita kirkossa ja kirkkomaalla. Se sisältyi keskiajalla myös Ruotsin rauhanvalalakeihin (edsöre). Kirkkorauhan loukkaaminen oli rangaistava teko kuten muidenkin rauhanlakien rikkominen.

Vuoden 1734 lain rikoskaari (18&nbsp;luku&nbsp;4&nbsp;§) sääti, että *Joka vihoissaan survii tahi lykkii toista kirkossa jumalanpalveluksen aikana, sakoitettakoon sata talaria. Jos se tapahtuu silloin kuin jumalanpalvelusta ei pidetä, taikka jos kirkossa jumalanpalveluksen aikana torutaan ja riidellään, olkoon sakko puolta vähempi. Jos se tehdään muualla, missä jumalanpalvelusta pidetään ja kansaa koossa on, olkoon sama laki.* Rikoskaari (18:5) sääti, että *Joka vihoissaan vetää veitsen tahi miekan toista vastaan taikka lyöpi häntä kirkkotarhassa hänen jumalanpalvelukseen mennessänsä tahi sieltä palatessansa, taikka käräjäpaikassa, joko hänellä on käräjissä asiaa tahi ei, sakoitettakoon viisikymmentä talaria. Jos siitä mustelma tahi verinaarmu tulee, niin on hän rikkonut rauhanvalan.* Pykälää 4 muutettiin ja pykälä 5 kumottiin keisarillisella asetuksella taposta 26. marraskuuta 1866.

## Lähteet
Järvijoki

**Järvijoki** on Varsinais-Suomessa virtaava joki, joka on Aurajoen toiseksi suurin sivujoki. Se kuuluu Aurajoen vesistöalueeseen. Järvijoki saa alkunsa Kurjenrahkan kansallispuistosta Savojärvestä. Ympäröiviltä soilta siihen yhtyy pieni Ihavanjoki, minkä jälkeen joki levenee ja laskee vetensä Aurajokeen Auran kunnassa. Järvijoen valuma-alueen pinta-ala on 110&nbsp;km² ja järvisyys 1,1&nbsp;%. Siihen laskevia järviä on Savojärven lisäksi vain pieni Asonlammi.

Järvijoen varrella olevassa koskessa Aurassa toimi vuosina 1764–1820 Järvenojan paperitehdas. Valtatie 9 ylittää joen Auran Järvenojalla lähellä vanhaa paperitehtaan paikkaa ja seututie 204 Turun Paattisten Tortinmäessä.

## Lähteet

## Aiheesta muualla
Manne (sana)

**Manne** on Suomen romaneista – varsinkin miespuolisista – käytettävä yleisesti halventavana pidetty ilmaus. Eräässä suomalaisten keskuudessa tehdyssä kyselytutkimuksessa vastaajat pitivät ilmauksia ”neekeri”, ”ryssä” ja ”manne” kaikkein loukkaavimpana vähemmistöjen nimityksistä.

## Katso myös
* Mustalainen
* Tattari

## Lähteet

## Aiheesta muualla
*
Väinö Sihvonen

**Väinö Ilmari Sihvonen** (10. kesäkuuta 1889 Kangasniemi – 30. marraskuuta 1939 Helsinki) oli suomalainen kemisti ja Teknillisen korkeakoulun fysikaalisen kemian ja sähkökemian professori. Hänet tunnetaan Outokumpu Oy:n käyttöön ottaman kuparin liekkisulatusmenetelmän teoreettisen pohjan kehittäjänä.

Sihvosen vanhemmat olivat kansakoulunopettajat Fabian Sihvonen ja Alma Elisabet Pylkkänen. Hän pääsi ylioppilaaksi Viipurin suomalaisesta reaalilyseosta 1907 ja opiskeli sitten kemiaa Helsingin yliopistossa ja valmistui filosofian kandidaatiksi ja maisteriksi 1914 sekä lisensiaatiksi ja tohtoriksi 1921. Hän teki useita opintomatkoja Saksaan, Ruotsiin, Sveitsiin, Italiaan, Tanskaan, Itävaltaan, Norjaan ja Englantiin.

Sihvonen oli aluksi tehdaskemistinä 1918–1919 ja fysiikan ja kemian luennoitsijana Helsingin työväenopistossa. Hän toimi Teknillisessä korkeakoulussa assistenttina, lehtorina vuodesta 1923 ja vuodesta 1936 fysikaalisen kemian ja sähkökemian professorina. Hän oli myös Helsingin yliopiston kemian dosenttina vuodesta 1925.

Sihvonen oli Suomalaisen Tiedeseuran jäsenenä vuodesta 1932. Suomen Kemistien Seuran sihteerinä hän oli 1921–1922 ja 1924–1925 sekä seuran puheenjohtaiana 1929–1930. Hän kuului Suomen Kemistilehden toimitukseen vuodesta 1928 ja oli eri komiteain asiantuntijana tai jäsenenä muun muassa niin sanotussa typpikomiteassa. Sihvonen julkaisi tieteellisiä tutkimuksia ja teknillisiä kirjoituksia etupäässä sähkö-, lämpö- ja valokemian alalta.

Sihvonen sai surmansa talvisodan alkamispäivänä Helsingin pommituksissa.

Väinö Sihvosen puoliso oli myöhempi Helsingin Kotitalousopettajaopiston johtaja Kerttu Sihvonen.

## Julkaisuja
* *Lämpökemiallisia havaintoja*. Omakustanne, Turku 1920
* *Die elektrolytische Oxydation der Weinsäure*. Väitöskirja. Suomalainen tiedeakatemia, Helsinki 1921
* *Das Thermoquantum: Eine Arbeitshypothese*. Suomalainen tiedeakatemia, Helsinki 1921
* *Beziehungen zwischen der chemischen Struktur schwefelhaltiger Anionen und den ultraroten Eigenschwingungen ihrer Salze*. Suomalainen tiedeakatemia, Helsinki 1923 

## Lähteet
* Helsingin yliopiston kaatuneet-matrikkeli, osa P–Ö. PDF.
* ''Kuka kukin on 1954'', s. 795.

## Viitteet

## Aiheesta muualla
* Suomen tiedettä : Väinö Sihvonen, Suomen Kuvalehti, 22.01.1938, nro 3, s. 12, Kansalliskirjaston digitaaliset aineistot
Miestyö

**Miestyö** on miehille suunnattua psykososiaalista apua, joka toteutetaan vuorovaikutuksellisin keinoin.  Siinä pyritään huomioimaan miehen olemuksellinen ominaislaatu, joka konkretisoituu miesten fyysisinä, psyykkisinä ja sosiaalisina erityispiirteinä. Nämä erityispiirteet ilmentyvät eri tavoin eri aikoina, eri elämänkaaren vaiheissa ja eri sosiaalisissa konteksteissa. Miestyössä on tarpeen työntekijän kyky olla tietoinen omasta sukupuolestaan ja sen vaikutuksista asiakastilanteissa.

## Miestyötä käsittelevää kirjallisuutta

## Lähteet
Nigella stricta

***Nigella stricta*** on yksivuotinen leinikkikasveihin (*Ranunculaceae*) kuuluva ruohovartinen kasvi. Sen sukulainen ryytineito on Välimeren seudulla suosittu mauste. *Nigella stricta* on tätä pienikokoisempi laji. Se kuuluu samaan ryhmään kuin rikkaneito (*Nigella arvensis*).

*Nigella stricta* esiintyy vain hyvin suppealla alueella Kreikan saaristossa, lähinnä Kytheralla ja Kreetan lounaisosassa. Se elää hiekkadyyneillä ja kukkii huhtikuusta kesäkuuhun. Kasvaa kasvaa merenrantojen kivikoisilla ja sorakkoisilla hiekkadyyneillä. Sen kukinta-aika on huhtikuusta toukokuuhun. *Nigella stricta* luokitellaan vaarantuneeksi ja kantaa uhkaa turismin aiheuttama elinympäristöjen laadun heikkeneminen.

## Lähteet
Mikrotuki

**Mikrotuki** () on yrityksen tai jonkin laitoksen tietotekniikkaa hallitseva yksikkö, jonka tehtävänä on antaa tietoteknistä apua tietokoneiden käyttäjille sekä hoitaa ja ylläpitää muuta työalueella olevaa tietotekniikkaa. Näitä ovat muun muassa koneiden ja verkon virhetilanteiden selvittely, ohjelmien asennukset sekä käyttäjien neuvonta pulmatilanteissa.

Mikrotuki voidaan jakaa kahteen osaan, etä- ja lähimikrotukeen.

Aikaisemmin mikrotuen sijasta käytettiin yleisimmin nimitystä *ATK-tuki*, mutta termin käyttö on kuitenkin vähentynyt, sillä nykyään käyttäjien tavallisimmiksi työvälineiksi ovat tulleet mikrotietokoneet, ja myös nimitys on näin vaihtunut mikrotueksi.

## Lähteet
Michael Beauchamp

**Michael Beauchamp** [biːtʃəm] (s. 8. maaliskuuta 1981 Sydney, Uusi Etelä-Wales, Australia) on australialainen jalkapalloilija. 191 senttimetriä pitkän Beauchampin pelipaikka on keskuspuolustaja. Hän edustaa seuratasolla Al-Jaziraa.

Beauchamp on edustanut kotimaassaan Marconi Stallionsia, Parramatta Poweria, Sydney Olympicia ja Central Coast Marinersia. Lisäksi hän on pelannut Saksassa 1. FC Nürnbergissä ja Tanskassa Aalborgissa. Nürnbergissä hän voitti Saksan cupin vuonna 2007. Australian maajoukkueessa Beauchamp pelasi ensimmäisen kerran vuonna 2006. Hän oli mukana MM-kisoissa 2006 mutta ei päässyt kertaakaan kentälle.

## Lähteet
Elonkehä (lehti)

**Elonkehä** on syväekologinen kulttuurilehti, joka ilmestyy neljä kertaa vuodessa. Lehden tarkoituksena on edistää elämää suojelevaa ja ekologisesti kestävää kulttuuria ja yhteiskuntaa sekä ylläpitää kriittistä keskustelua kestämättömästä kulutus- ja talouskasvuyhteiskunnasta. Vuodesta 2014 alkaen Elonkehää on julkaissut Vihreä Elämänsuojelun Liitto ry. Aiemmin julkaisijana toimi sittemmin lakkautettu Elonkehä ry.

## Historia

Lehti alkoi ilmestyä Ekologisen puolueen lehdistötuella vuoden 1995 eduskuntavaalien jälkeen. Nykyisin lehti on puoluepoliittisesti sitoutumaton kulttuurilehti. Elonkehä on ainoa suomalainen puolueen pää-äänenkannattaja, jonka julkaisu jatkuu edelleen puolueen toiminnan loputtua. Lehteen ovat aiemmin kirjoittaneet muun muassa Pentti Linkola, Eero Paloheimo ja Lasse Nordlund. Elonkehässä julkaistaan mm. omavaraistaloutta ja ekokyläasumista käsitteleviä artikkeleita, ympäristöfilosofisia ja syväekologisia kirjoituksia, kolumneja, haastatteluja, kirja-arvioita sekä runoja ja taidetta.

Elonkehä-lehden kahta ensimmäistä vuosikymmentä kuvataan kirjassa *Elonkehän puolesta – Syväekologisen kulttuurilehden kaksi vuosikymmentä Linkolasta Vadéniin* (2015).

Elonkehä on valittu Kulttuuri-, mielipide- ja tiedelehtien liitto Kultti ry:n laatulehtikilpailun finaaliin vuosina 2015, 2016, 2017 ja 2018.

## Päätoimittajat
Aiemmat:
* Eero Taivalsaari (1995–1996)
* Hannu Hyvönen (1996)
* Tuomas Syrjälä (1996–1997)
* Anneli Jussila (1997–2000)
* Hannu Virtanen (2000–2002)
* Anneli Jussila (2003–2004)
* Altti Lukola (2004–2005)
* Mikaela Vuorio (2005–2006)
* Hannu Virtanen (2006–2007)
* Markku Pohjanmäki (2007–2008)
* Jussi Sivenius (2009–2010)
* Elias Hämäläinen (2010–2011)
* Jouko Kämäräinen (2011–2012)
* Sirpa Elina Tulirinta (2013–2017)
*Jussi Sivenius (2013–2018)
*Kaisa Naukkarinen (2017–2022)

Nykyinen

* Osma Naukkarinen (2017–)

## Lähteet

## Aiheesta muualla
* Elonkehän verkkosivut
Tomi Alatalo

**Tomi Pekka Alatalo** (31. toukokuuta 1981 Tornio – 21. syyskuuta 2025 Helsinki) oli suomalainen näyttelijä.

## Ura
Alatalo valmistui teatteritaiteen maisteriksi Tampereen yliopiston teatteritaiteen tutkinto-ohjelmasta vuonna 2009. Tätä ennen hän oli opiskellut pantomiimia Lontoossa vuosina 2006–2007.

Alatalolla oli rooli 2016 ensi-iltansa saaneessa Love Records -levy-yhtiöstä kertovassa elokuvassa *[[Love Records – Anna mulle Lovee]]*, jonka ohjasi Aleksi Mäkelä.

Alatalolla on ollut teatterirooleja muun muassa Tampereen Teatteriin vuonna 2013 tehdyssä William Shakespearen *[[Hamlet]]*-näytelmässä nimiroolissa sekä useissa Juha Hurmeen näytelmissä. Lisäksi hän on vieraillut muun muassa Kansallisteatterissa, Tampereen Työväen Teatterissa ja Nälkäteatterin vankilakiertue-näytelmissä. Alatalo on tehnyt Jeesuksen roolin Helsingin *[[Via Crucis|Via Crucis – Ristin tie]]* -näytelmässä vuonna 2011.

## Kuolema
Tomi Alatalo kuoli 21. syyskuuta 2025 äkilliseen sairauskohtaukseen. Hän oli 44-vuotias.

## Filmografia
### Elokuvat

### Televisiosarjat

## Lähteet
Europa-Park

**Europa-Park** on Saksan suosituin ja suurin teemapuisto. Yli neljällä miljoonalla kävijällä vuonna 2017 se on maailman suosituin kausittain auki oleva ja Euroopan kuudenneksi suosituin teemapuisto. Vain Pariisin Disneyland (joka on auki ympärivuotisesti) ohittaa sen Euroopassa. Europa-Park sijaitsee Rustin kaupungissa, Lounais-Saksassa, Freiburgin ja Strasbourgin välissä. Se on yleensä auki suunnilleen pääsiäisestä marraskuun alkuun (kesäkausi) ja joulukuun alusta tammikuun toiselle viikolle (talvikausi).

Puisto jakautuu viiteentoista eri alueeseen, jotka ovat enimmäkseen nimetty Euroopan maiden ja alueiden mukaan. Europa-Parkin maskotti on harmaa ”Euromaus”-niminen hiiri. Puistossa on myös yli tusinan verran muita hahmoja, jotka ”asuvat” siellä. Europa-Parkia johtaa ”The Mack family”, joka on valmistanut laitteita jo vuodesta 1780, sirkusvaunuja vuodesta 1880 ja vuoristoratoja vuodesta 1921. Puisto avattiin ensimmäisen kerran vuonna 1975.

Puistossa on 10 vuoristorataa, joista vanhin on ”alppirata”, jossa vuoristorata kiidättää läpi timanttikaivosten, tulen ja savun täydentämänä. Uusin rata on ”Blue Fire”, jonka vaunut kulkevat monenlaisista kiepeistä ja silmukoista. Teemapuisto on hyvin arvostettu maailmanlaajuisesti, mutta puisto lupaa silti pitää jonot lyhyinä ajamalla radat tehokkaasti ja lähettämällä vaunut matkaan viipymättä.

Huvipuistolaitteiden lisäksi Europa-Park on myös suuri lomakeskus. Puistossa sijaitsee neljä hotellia, majatalo, tiipii-kylä ja leirintäalue. Suurin hotelleista on nimeltään Colosseo ja se on tehty Rooman Colosseumin tyyliseksi.

26.5.2018 Europa Parkin Skandinavia-osastolla oli suuri tulipalo.

## Lähteet

## Aiheesta muualla

*Europa-Parkin omat kotisivut
Devonihiekkakivi

**Devonihiekkakivi** (, **ORS**) on iskostumatonta kvartsihiekkaa. Kivessä ja/tai hiekassa virtauskerrokset erottuvat punaisen eri sävyinä, joka aiheutuu raudan hapettumisesta hematiitiksi.

## Katso myös
*Devonikausi

## Lähteet

## Aiheesta muualla
Kasim Reed

**Mohammed Kasim Reed** (s. 10. kesäkuuta 1969) on yhdysvaltalainen demokraattipoliitikko. Hänet valittiin Atlantan pormestariksi vuonna 2010 ja uudelleen 2014. Aiemmin Reed on ollut Georgian edustajainhuoneen jäsen vuosina 1998–2002 ja Georgian senaatissa vuosina 2003–2009.

## Lähteet

## Aiheesta muualla
Juhlapuhe

**Juhlapuhe** on huomionosoituksena esitetty puhe esimerkiksi häissä, ristiäisissä, syntymäpäivillä, valmistujaisissa tai ylioppilasjuhlissa. Juhlapuheen pitäminen voi olla esiintymispelkoiselle hyvin jännittävä kokemus.

## Lähteet

## Aiheesta muualla
*Hyvä juhlapuhe liikuttaa, naurattaa ja opettaa
Daniil Andrejev

**Daniil Leonidovitš Andrejev** (; 2. marraskuuta (J: 20. lokakuuta) 1906 – 30. maaliskuuta 1959 Moskova) oli venäläinen kirjailija, runoilija ja mystikko.

Andrejev palveli toisen maailmansodan aikana lääkintäjoukoissa ja tuli ensimmäisten joukossa  piiritettyyn Leningradiin. Hänet pidätettiin huhtikuussa 1947, parin päivän kuluttua myös hänen vaimonsa, taiteilija Alla Aleksandrovna. Heitä syytettiin hänen romaaninsa perusteella salajuonesta Stalinia vastaan. Hän vietti vankilassa runsaat puolitoista vuotta. Nikita Hruštšovin kaudella kumpikin sai 25 vuoden vankeustuomion, joka kuitenkin lyhennettiin kymmeneen vuoteen. Hänen elämänsä kymmenen viimeistä vuotta olivat tuotteliainta aikaa. Hän alkoi kuulla ääniä, sanelua, jonka perusteella hän kirjoitti teoksen *Rauhan ruusu*.

Andfrejevin isä oli venäläinen kirjailija Leonid Andrejev (1871–1919).

## Suomennetut teokset
* *Rauhan ruusu* (*Roza mira*), suom. Liilia Siiberg, Merja Nurmisto, omakustanne: Liilia Siiberg. Jyväskylä 2007. 

## Lähteet

## Aiheesta muualla
Punk Goes Acoustic

**Punk Goes Acoustic** on kokoelmalevy ja osa *[[Punk Goes...]]*-sarjaa jota tekee Fearless Records. Se koostuu  akustisista kappaleista tehdyistä covereista, joita ovat tehneet eri punk-esittäjät. Levy on julkaistu 21. lokakuuta vuonna 2003.

## Kappaleet

## Bonus CD
#"Onto Morning Stars" – Anatomy of a Ghost (Fearless Records)
#"Still Standing" – Rock Kills Kid (Fearless Records)
#"New Way To Dance" – The Kinison (Fearless Records)
#"Anything" – Plain White T's (Fearless Records)
#"Taking It All Back" – Count the Stars (Victory Records)
#"Shevanel Take 2" – Between the Buried and Me (Victory Records)
#"I Loved the Way She Said L.A." – Spitalfield (Victory Records)
#"Giving Up" – Silverstein (Victory Records)
Brunner Minen onnettomuus

**Brunner Minen onnettomuutta** 26. maaliskuuta 1896, jossa kuoli 65 kaivosmiestä, pidetään Uuden-Seelannin historian pahimpana kaivosonnettomuutena. Onnettomuuden aiheuttanut räjähdys johtui todennäköisesti metaanikaasun syttymisestä, mikä on yleinen vaaratilanne kaivoksissa.

Ensimmäisenä uhreja etsimään lähteneet kaivoksen johtaja ja insinööri löydettiin tajuttomina. Menehtyneitä oli puolet työläisistä ja kaikkien ruumiit löydettiin.

## Lähteet
La Grange

**La Grange** on blues rock-/hard rock -yhtye ZZ Topin vuonna 1973 julkaisema kappale. Se ilmestyi heidän kolmannella albumillaan *[[Tres Hombres]]* sekä erikseen singlenä.

Singlen B-puolena oli myös *Tres Hombres* -albumilla julkaistu kappale ”Beer Drinkers and Hell Raisers”. Joissain versioissa oli b-puolena ”Beer Drinkers and Hell Raisersin” sijaan ”Just Got Paid”, joka julkaistiin jo vuoden 1972 albumilla *[[Rio Grande Mud]]*.

## Yleistä kappaleesta

”La Grangen” sanat kertovat samannimisestä bordellista, joka esiintyy muun muassa *[[Texasin paras pikku porttola]]* -elokuvassa. Vuonna 1985 yhtyeen basisti Dusty Hill kertoi, että hän olisi itse käynyt siellä 13-vuotiaana, ja että isät olivat vieneet samanikäisiä poikiansa sinne. Bordelli suljettiin myöhemmin. Kappaleen tekijöiksi on merkitty kaikki yhtyeen jäsenet. ”La Grangen” alkuperä oli John Lee Hookerin ”Boogie Chillen” -nimisessä kappaleessa.

Vuonna 1991 Bernard Besman -niminen mies kuuli kappaleen ja otti yhteyttä La Cienega Musicille (yhtiö, joka omisti ”Boogie Chillen” -kappaleen tekijänoikeudet) ja päätti aloittaa oikeustoimet yhtyettä vastaan. Vuonna 1996 syytteet hylättiin oikeudessa, sillä ”Boogie Chillenin” kummankin version tekijänoikeudet olivat rauenneet.

*Tres Hombresin* vuonna 2006 julkaistulla uusintapainoksella on bonuskappaleena liveversio ”La Grangesta”.

## Singlen sisältö
* Kaikki kappaleet kirjoittaneet Frank Beard, Billy Gibbons ja Dusty Hill, ellei toisin mainita.

**A-puoli**
#
**B-puoli**
#
*Joissain versioissa ”Beer Drinkers and Hell Raisersin” tilalla: 

## Vastaanotto
”La Grangesta” tuli menestys kotimaassaan: se pääsi singlelistoilla sijalle 41 ja pysyi listalla 19 viikkoa. Sitä on pidetty myös yhtenä yhtyeen bravuureista. *[[Rolling Stone]]* -lehden mukaan kappale on maailman 74. paras kitarakappale kautta aikojen. *[[Q (lehti)|Q]]*-lehden parhaiden kitarakappaleiden listalla ”La Grange” oli sijalla 92.

## Viittauksia populaarikulttuurissa ja cover-versiot

”La Grange” esiintyy muun muassa elokuvassa *[[Armageddon (elokuva)|Armageddon]]* (1998).”Kappale on mukana muun muassa videopelissä *[[Guitar Hero III: Legends of Rock]]* (2007).

Kappaleesta ovat tehneet oman versionsa muun muassa countrymuusikko Tracy Byrd ja Hank Williams, Jr..

## Kokoonpano
* Billy Gibbons – laulu ja kitara
* Dusty Hill – bassokitara
* Frank Beard – rummut

## Lähteet
Fettuccine

**Fettuccine** on Roomassa suosittu pastalaji. Se on litteä nauhapasta, joka on valmistettu vehnäjauhoista ja kananmunasta ja jota muualla Italiassa sanotaan tagliatelleksi.

Leveämpänä sitä kutsutaan nimellä fettucce, kapeampana fettuccelle. 

## Lähteet

## Aiheesta muualla
Salamancan lentoasema

**Salamancan lentoasema** ()  sijaitsee Malacánin sotilasalueella noin 15 kilometriä Salamancasta Machacónin, Calvarrasa de Abajon ja Villagonzalon
de Tormesin kuntien välissä. Sitä käyttävät Air Nostrum ja Air Europa, jotka lentävät sieltä Málagaan ja Palma de Mallorcaan.

## Lähteet

## Aiheesta muualla
Punk Goes...

**Punk Goes...** on kokoelmalevysarja, jonka julkaisija on Fearless Records. Levyt koostuu eri tyylilajin kappaleista tehdyistä cover-versioista, joita ovat tehneet punk-esittäjät.

## Albums
Dennis Aogo

**Dennis Aogo** (s. 14. tammikuuta 1987 Karlsruhe, Baden-Württembergin osavaltio, Länsi-Saksa) on saksalainen jalkapalloilija, joka on seuratasolla edustanut Freiburgia, Hamburgia, Schalkea ja Stuttgartia. Pelipaikaltaan Aogo on oikea puolustaja.

## Lähteet
Jos vielä oot vapaa

**Jos vielä oot vapaa** on Toivo Kärjen säveltämä ja Juha ”Watt” Vainion sanoittama iskelmä vuodelta 1970. Sen levytti ensimmäisen kerran Markku Tranberg eli Markus (k. 2024). Hänen versionsa julkaistiin ”Vain kotka lentää aurinkoon” -singlen B-puolella 1970. Kappale on Markuksen tunnetuimpia, ja sen mukaan nimettiin 20 suosikkia -albumisarjan kokoelmalevy *[[Jos vielä oot vapaa (albumi)|20 suosikkia – Jos vielä oot vapaa]]*. Toivo Kärki kertoi myöhemmin, että kun tangon suosio alkoi 1960-luvun lopulla hiipua, hän ryhtyi kirjoittamaan "piilotangoja", jotka sisälsivät niitä aineksia, joita tangoissa rakastettiin, mutta "olomuoto" oli toinen.

Ressu Redford teki kappaleesta coverin vuonna 1992. Se julkaistiin Jaakko Salon sovittamana Kärjen muistoalbumilla *Toivo Kärki ... muistoissamme*  ja vielä Redfordin albumilla *[[Taas aurinko nousee]]*. Muita kappaleen äänittäneitä ovat muun muassa Markku Johansson, Raimo Piipponen, Kari Litmanen ja Nylon Beat. Laulu julkaistiin kokoelmalla *Toivo Kärki – Kauneimmat laulut*. Laulu äänestettiin radiokanava Iskelmän Kaikkien aikojen paras iskelmä -listalla sijalle 129. Kappaleesta julkaistiin vuonna 2010 uusi kitaraversio 60-vuotisjuhlavuoden kunniaksi muusikko Jasu Mäntylän tuottamana. 

## Lähteet
Metallinkylä

**Metallinkylä** (ruots. Metallbyn) on Porin 45. kaupunginosa. Sen naapurikaupunginosia ovat etelässä Harmaalinna, lännessä Mikkola ja Sampola, pohjoisessa Vanhakoivisto ja Väinölä sekä idässä Koivistonluoto ja Ulvilan Saarenluoto.

Metallinkylä kuuluu Väinölän koulupiiriin, ja sen postinumero on 28330. Sen teitä ovat Mastojentie, Radioasemantie ja Kuparitie. Metallinkylän eteläosassa sijaitsee Kupariteollisuuspuisto, jossa toimivat ennen Outokummun Porin tehtaat, ja nykyään Mitsubishin omistama Luvata Pori Oy, Outotec, Cupori, Boliden, Turun Kovakromi, Upcast ja Aurubis.

## Lähteet

## Aiheesta muualla
*
Jari Huhtasalo

**Jari Matti Huhtasalo** (s. 22. heinäkuuta 1958) on suomalainen laulaja ja diakoni. 

Ikaalisista kotoisin oleva Huhtasalo tuli tunnetuksi poikasopraanona vuonna 1972 levymyyntitilaston ykköseksi nousseella kappaleellaan *[[Äideistä parhain (kappale)|Äideistä parhain]]*. Hän on myöhemmin jatkanut levytysuraansa 2000-luvulla. Omien albumiensa lisäksi Huhtasalo on mukana myös levyllä *[[Kaikkien aikojen hengelliset laulut – 60 kauneinta]]* (2009). Hänen isänsä on pelimanni Matti Huhtasalo. 

## Diskografia

* Lapsi maailman 1983 
* *[[Suomalaisin sävelmin ja sanoin]]* (yhdessä Pekka Tynin kanssa, 2002
* *[[Lauluja rakkaudesta aamusta iltaan]]* (yhdessä Pekka Tynin kanssa, 2004)
* Sydämelläkin sydän on 2006
* Pelimannimestari Matti Huhtasalo kotiäänityksiä 1960-70 luvulta( mukana myös Jarin ja Riku Huhtasalo lapsena ja äiti Marita Huhtasalon laulua, 2007)
**[[Kun kone vääntää]]*  (yhdessä Ossi Särkisen kanssa, 2008)
*Onnen tie yhdessä Ossi Särkisen kanssa, 2013

## Lähteet

## Aiheesta muualla
* Jari Huhtasalon kotisivut
Aaslaluoto

**Aaslaluoto** eli **Aasla** on saari Naantalin eteläosassa Rymättylässä. Saari sijaitsee Airiston lounaisosassa ja sitä ympäröivät saaret kaikkialta muualta paitsi etelästä, jossa on merenselkä Omenaistenaukko. Aaslaluodon pinta-ala on 16,16 neliökilometriä ja vakituisia asukkaita on 85. Vapaa-ajan asuntoja saarella on 201 (pois lukien vapaa-ajan asunnot, joissa asutaan pysyvästi).

Aaslalle kulkee Airismaalta yhdystie 1890. Saareen päästäkseen on käytettävä Aaslan ja Airismaan välillä liikennöivä Hämmärönsalmen lossia. Saareen pääsee myös yhteysalus M/S ''Östernillä'' (ennen Merenkulkulaitoksen yhteysalus M/S ''Linta''), joka liikennöi Seilin kautta Nauvoon. Saaren läpi kulkee matkailutie Pikku rengastie.

Aasla kuuluu Airisto - Seilin valtakunnallisesti arvokkaaseen maisema-alueeseen. Aasla on myös osittain natura 2000 -aluetta. Se muodostaa yhdessä viereisen Krampin saaren kanssa 338 hehtaarin Aasla-Kramppi natura-alueen.

Aaslalla on useita pieniä järviä. Niistä edustavampia ovat kolmen glo-järven ketju; Paskalahti, Vanhankylänlahti ja Uusitupa, jotka ovat varsin ruovikoituneita, mutta niiden rannalta löytyy myös niittyjä ja lepikkoa. Muita järviä Aaslalla ovat Soropohjanjärvi, Ruoninjärvi, Sydänmaanjärvi, Menikkalanjärvi ja Sianpäänjärvi.

## Lähteet
Donner-instituutti

**Donner-instituutti** () on uskontotieteelliseen ja kulttuurihistorialliseen tutkimukseen erikoistunut Åbo Akademin säätiön alaisuudessa toimiva yksityinen tutkimuslaitos. Instituutin tehtävänä on uskontotieteellisen ja kulttuurihistoriallisen tutkimuksen edistäminen. Donner-instituutin kirjasto on Pohjoismaiden suurin uskontotieteelliseen kirjallisuuteen erikoistunut kirjasto. Donner-instituutti järjestää säännöllisesti uskontotieteellisiä kongresseja, ja kongressiesitelmät julkaistaan instituutin omassa sarjassa *Scripta Instituti Donneriani Aboensis*. Sarjassa on tähän mennessä (2010) ilmestynyt 22 nidettä.

Instituutti on perustettu vuonna 1959 insinööri Uno Donnerin ja hänen puolisonsa, kirjailija Olly Donnerin Åbo Akademille tekemällä testamenttilahjoituksella.

Instituuttia on johtanut vuodesta 2013 filosofian ja teologian tohtori Ruth Illman.

## Lähteet

## Aiheesta muualla
* Donner-instituutti 
*
Der Angriff

**Der Angriff** () oli berliiniläinen sanomalehti, jonka Joseph Goebbels perusti vuonna 1927. Lehden tavoitteena oli kerätä lisää tukea natsiaatteelle, ja siinä onnistuttiinkin erinomaisesti. 

Jotkin natsien tärkeimmistä propagandassaan käyttämistä teemoista esiteltiin *Der Angriffin* sivuilla. Lehdessä muun muassa vankistettiin Horst Wesselin ympärille rakennettua sankaritarinaa ja esitettiin ensimmäisen kerran ajatus ”tuntemattomasta SA-miehestä”. 

## Lähteet
Maaruska

Ruska ilmenee sekä lehtipuissa (**puuruska**) että varvuissa ja ruohovartisissa kasveissa (**maaruska**). Maaruskan värikkäimpiä kasveja ovat vaivaiskoivu, mustikka, juolukka ja riekonmarja. Maaruska tulee Lappiin usein hiukan aikaisemmin kuin puiden ruska. Käsitteenä maaruska on harvinaisempi kuin ruska, jonka yhteydessä ajatellaan yleensä puiden ruskaa.

## Katso myös
* Ruska

## Lähteet
Ykspihlajan kirkko

**Ykspihlajan kirkko** on Kokkolan Ykspihlajassa sijaitseva kirkko. Kirkon on piirtänyt ja suunnitellut arkkitehti Aarne Nuortila. Kirkko on rakennettu punatiilistä ja se on vanhan Kokkolan toiseksi suurin kirkko. Ykspihlajan kirkko vihittiin käyttöön 1968, ja sitä käyttää Kokkolan suomalainen seurakunta.

## Lähteet
Mahdi Cerbah

**Mahdi Cerbah** (, 3. tammikuuta 1953 Alger, Ranskan Algeria – 29. lokakuuta 2021) oli algerialainen maalivahtivalmentaja ja entinen jalkapallomaalivahti, joka pelasi suurimman osan urastaan JS Kabyliessa. Hän pelasi myös kaikki kolme ottelua Algerian maalilla vuoden 1982 MM-kisoissa. Hän toimi peliuransa jälkeen qatarilaisen Al-Saddin maalivahtivalmentajana.

## Saavutukset
*Algerian mestaruus: 1974, 1977, 1980
*Algerian cup: 1977
*Afrikan Mestarien liiga: 1981

## Lähteet
Juhannuslisko

**Juhannuslisko** (*Ablepharus kitaibelii*) on Välimeren seudulla elävä liskolaji. Sille on ehdotettu uutta suomenkielistä nimeä *balkanintuijottajaskinkki*.

Juhannuslisko on kuparinruskea ja kasvaa noin 15 senttiä pitkäksi. Laji elää kuivilla alueilla ja piiloutuu usein kivien ja maahan pudonneiden lehtien alle. Juhannuslisko liikkuu yleensä hämärän aikaan ja metsästää pieniä hyönteisiä sekä etanoita.

Lajia esiintyy Välimeren koillisosissa ja Mustanmeren lounaisrannikolla muun muassa Turkin, Kreikan, Bulgarian ja entisen Jugoslavian alueella, sekä pienellä alueella Unkarissa ja Slovakiassa. Laji on elinvoimainen, mutta osissa sen Euroopan puoleista esiintymisaluetta lajia uhkaa soveliaiden elinympäristöjen muuttaminen maa- ja metsätalouden tai teollisuuden käyttöön.

Juhannuslisko on saanut tieteellisen nimensä unkarilaisen kasvitieteilijän Pál Kitaibelin mukaan.

## Lähteet

## Aiheesta muualla
* Euroherp (valokuvia)
Jailhouse Rock

”**Jailhouse Rock**” on Jerry Leiberin ja Mike Stollerin tekemä musiikkikappale, jonka levytti ensimmäisenä Elvis Presley vuonna 1957. Se esiintyy samana vuonna ilmestyneessä Elviksen tähdittämässä elokuvassa *[[Rock'n roll -suosikki]]*.

Vuonna 2004 *[[Rolling Stone]]* -lehti valitsi ”Jailhouse Rockin” 67. sijalle listallaan 500:sta kaikkien aikojen parhaasta kappaleesta.

## Lähteet
Kenneth Ham

**Kenneth "Hock" Todd Ham** (s. 12. joulukuuta 1964 Plainfield, New Jersey) on yhdysvaltalainen astronautti ja Yhdysvaltain laivaston upseeri. Hänet valittiin NASAn astronauttikoulutukseen elokuussa 1998 hänen toimiessaan F/A-18E/F Super Hornetin koelentäjänä. Hän toimi sukkulalennon STS-124  pilottina. Hän toimi 14. toukokuuta 2010 laukaistun sukkulalennon STS-132 *[[Atlantis (avaruussukkula)|Atlantis]]* komentajana.

## Aiheesta muualla

*NASAn elämäkerta
*Spacefacts.de:n elämäkerta
*Lentoa STS-132 edeltävä haastattelu  (23.4.2010) 
*Lentoa STS-124 edeltävä haastattelu  (29.4.2008)
Käpälä

**Käpälä** eli **tassu** on kynnellisten neljällä raajalla kävelevien nisäkkäiden raajan uloin osa.

## Katso myös
Muilla eläimillä raajan uloimman osan nimiä:

* Sorkka
* Kavio
* Jalkaterä

## Lähteet

## Aiheesta muualla
Nourredine Kourichi

**Nourredine Kourichi** (, s. 12. huhtikuuta 1954 Ostricourt, Ranska) on ranskalais-algerialainen valmentaja ja entinen jalkapalloilija, pelipaikaltaan puolustaja.

Kourichi kuului Algerian maajoukkueeseen vuosien 1982 ja 1986 MM-kisoissa.

## Lähteet
* national-football-teams
Piers Sellers

**Piers John Sellers** (11. huhtikuuta 1955  Crowborough, Sussex, Englanti – 23. joulukuuta 2016 Houston, Texas, Yhdysvallat) oli brittiläissyntyinen yhdysvaltalainen meteorologi ja NASAn astronautti. Hän osallistui sukkulalennoille STS-112 vuonna 2002, STS-121 vuonna 2006 ja STS-132 vuonna 2010.

Sellers muutti Yhdysvaltoihin Britanniasta vuonna 1982 vaimonsa kanssa. Hän sai Yhdysvaltain kansalaisuuden vuonna 1991. Hänet valittiin NASAn astronauttikoulutukseen vuonna 1996. Sellers on viettänyt avaruudessa 559 tuntia, joista 40 tuntia kuudella  avaruuskävelyllä (STS-132:ta edeltävä tilanne).

## Lähteet

## Aiheesta muualla

*NASAn elämäkerta
*Spacefacts.de:n elämäkerta
*Lentoa STS-132 edeltävä haastattelu  (23.4.2010) 
*Lentoa STS-121 edeltävä haastattelu  vuodelta 2006 
*Lentoa STS-112 edeltävä haastattelu  vuodelta 2002 
*NASA astronaut’s early career in WCRP &mdash; Interview published 2007, detailing Sellers' career in meteorology and climate research
Tähtimöt

**Sädetähtimöt** eli **tähtimöt** (*Stellaria*) on kasvisuku, johon kuuluu yksi- ja monivuotisia ruohovartisia kasveja. Niiden lehdet kasvavat vastakkain ja kukka on valkoinen. Sädetähtimöt muistuttavat eniten härkkien (*Cerastium*) sukuun kuuluvia lajeja. Sädetähtimöihin luokitellaan myös vata (*Stellaria aquatica*), joka on sijoitettu myös omaan vatojen (*Myosoton*) sukuunsa.

## Tähtimölajeja
Suomessa esiintyvät tähtimöt:
* lähdetähtimö (*Stellaria alsine*)
* pohjantähtimö (*Stellaria borealis*)
* lettotähtimö (*Stellaria crassifolia*)
** pohjanlettotähtimö (*S. crassifolia* var. *crassifolia*)
** merilettotähtimö (*S. crassifolia* var. *minor*)
* suomentähtimö (*Stellaria fennica*)
* heinätähtimö (*Stellaria graminea*)
* idäntähtimö (*Stellaria hebecalyx*)
* kevättähtimö (*Stellaria holostea* → nykyisin *Rabelera holostea* omassa suvussa kevättähtimöt *Rabelera*)
* metsätähtimö (*Stellaria longifolia*)
* pihatähtimö (*Stellaria media*)
* lehtotähtimö (*Stellaria nemorum*)
* luhtatähtimö (*Stellaria palustris*) 
* viitatähtimö (*Stellaria* × *alpestris*, metsä- ja pohjantähtimön risteymä) 

Muita tähtimöitä:
* jäämerentähtimö (*Stellaria humifusa*) – Suomesta hävinnyt
* napatähtimö (*Stellaria longipes*)
* pyökkitähtimö (*Stellaria neglecta*)
* kalvastähtimö (*Stellaria pallida*) 

## Lähteet

## Aiheesta muualla
* Suomen Lajitietokeskus: Sädetähtimöt – ''Stellaria''
* Funet: Tähtimöt (''Stellaria'')
* ITIS: ''Stellaria'' 
* United States Department of Agriculture (USDA): ''Stellaria'' 
* Flora of China: ''Stellaria''
Silwan

**Silwan** eli **Siloa** (*Siiloa*; , ) on Itä-Jerusalemissa Vanhan kaupungin Lantaportin ulkopuolella ja Temppelivuoren vieressä oleva arabikaupunginosa. Siellä asuu noin 40 000 palestiinalaista. Historiallisesti kaupunginosa on sijainnut Kidronin laakson itäisellä rinteellä Giihonin lähteen yläpuolella, mutta nykyään se sijaitsee molemmin puolin laaksoa. Alueella sijaitsee Raamatussa mainittu Siloan allas. 

## Historia

Silwanin juutalainen historia ulottuu Raamatun aikoihin. Juutalaiset asettuivat kylään jo ennen Israelin valtion perustamista. Vuonna 1882 joukko Jemenin juutalaisia pakeni maansa vainoja ja he asettuivat ensin alueella oleviin luoliin. Myöhemmin syntyi ns. jemeniläiskylä **Kfar Shiloach** (Siloan kylä). Nämä juutalaiset karkotettiin arabikapinan vuosina 1936-1939 ja arabit ottivat haltuunsa heidän talonsa.

### Arkeologiset kaivaukset

Alueella tehdään arkeologisia kaivauksia, joissa tutkitaan historiallista Daavidin kaupunkia. Paikallisten asukkaiden mukaan kaivauksilla on poliittinen tausta: Israel suunnittelisi käyttää niitä syynä vaatia aluetta itselleen ja ajaa palestiinalaiset pois Jerusalemista.

## Lähteet

## Aiheesta muualla
Mahmoud Guendouz

**Mahmoud Guendouz** (s. 24. helmikuuta 1953 El Harrach, Ranskan Algeria) on algerialainen valmentaja ja entinen jalkapalloilija, joka pelasi suurimman osan urastaan kotimaassaan Algeriassa. Hän pelasi myös Ranskassa puolitoista kautta Martiguesissa.

## Lähteet
* national-football-teams
Haarikot

**Haarikot** (*Sagina*) on kohokkikasvien heimoon kuuluva kasvisuku, johon kuuluu pieniä yksi- ja monivuotisia ruohovartisia kasveja. Sukuun kuuluu noin 25 lajia.

## Haarikkolajeja
Suomessa tavattavat haarikkolajit:
**Sagina maritima* – merihaarikko
**Sagina nivalis* – lumihaarikko
**Sagina nodosa* – nyylähaarikko
**Sagina* × *normaniana* – rönsyhaarikko
**Sagina procumbens* – rentohaarikko
**Sagina saginoides* – tunturihaarikko

Muualla tavattavia haarikkolajeja:
**Sagina apetala* – ketohaarikko
**Sagina caespitosa* – mätäshaarikko
**Sagina micropetala* – piennarhaarikko
**Sagina subulata* – polkuhaarikko

## Lähteet
* 
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
* Suomen Lajitietokeskus: Haarikot – ''Sagina''
*Funet: Haarikot (''Sagina'')
*ITIS: ''Sagina'' 
*United States Department of Agriculture (USDA): ''Sagina'' 
*Flora of China: ''Sagina''
Neutron Star Collision (Love Is Forever)

**Neutron Star Collision (Love Is Forever)** on englantilaisen vaihtoehtorockia soittavan yhtyeen Musen single, joka löytyy vuoden 2010 elokuvan *[[Twilight – Epäilys]]* soundtrack-albumilta *[[Eclipse (soundtrack)|The Twilight Saga – Eclipse: Original Motion Picture Soundtrack]]*. Kappale julkaistiin singlenä 17. toukokuuta 2010.

## Historia
Lokakuussa 2009 Muse kertoi MTV:n haastattelussa, että yhtye saattaisi olla valmis tekemään kappaleita myös *[[Twilight – Epäilys]]* -elokuvaa varten. Muse on luovuttanut kappaleitaan kahteen edelliseen sarjan elokuvaan: Vuoden 2008 elokuvaan *[[Twilight – Houkutus]]* he luovuttivat kappaleen ”Supermassive Black Hole” ja vuoden 2009 elokuvaan *[[Twilight – Uusikuu]]* kappaleen ”I Belong to You [New Moon Remix]”. Toukokuun alussa Stephenie Meyer kertoi virallisilla kotisivuillaan, että Muse tekee elokuvan soundtrack-levylle kappaleen, josta tulee myös heidän singlensä. Myöhemmin saatiin tietää, että kappale on nimeltään *Neutron Star Collision (Love Is Forever)*.

## Musiikkivideo
Singlen musiikkivideo julkaistiin 20. toukokuuta 2010 ja sen ohjasi Anthony Mandler. Musiikkivideossa näytetään bändin soittoa ja pätkiä elokuvasta *[[Twilight – Epäilys]]*.

## Listasijoitukset

## Lähteet
Violent Cop

**Violent Cop** () on vuonna 1989 ensi-iltansa saanut japanilaisen Takeshi Kitanon debyyttiohjaus. Tyyliltään elokuva on hyvin väkivaltainen toimintaelokuva. mutta se silti menestyi hyvin Japanissa. Alun perin ohjaajan piti olla Kinji Fukasaku, mutta kun hänelle tuli esteitä, niin Kitanosta tuli ohjaaja. Kitano myös näytteli elokuvassa pääosaroolin. Muissa keskeisissä rooleissa ovat Maiko Kawakami ja Makoto Ashikawa.
Hendry Thomas

**Hendry Thomas** (s. 23. toukokuuta 1985 La Ceiba, Honduras) on hondurasilainen jalkapallopuolustaja. Hän on kotimaansa lisäksi pelannut Englannin Valioliigan Wigan Athleticissa sekä Yhdysvalloissa Colorado Rapidsin, FC Dallasin ja Fort Lauderdale Strikersin joukkueissa. Hän kuului myös Hondurasin maajoukkueen vakionimiin ja oli mukana maailmanmestaruuskilpailuissa 2010.
Rata-SM kausi 2010

**[[Rata-SM (rata-autoilu)|Rata-SM]] kausi 2010** alkoi Kemoran kilpailuviikonlopulla 14.-15.5.2010 ja päättyi Ahvenistolla ajettavaan finaaliviikonloppuun 10.-11.9.2010. Luokkamäärää pienennettiin kaudelle ja mukana olivat SM-arvon omaavat Formula Renault, Formula Ford ja GT Finnish Championship. Lisäksi täyteluokkina ajettiin mm. Legends Trophy ja V1600 Cup.

## Kalenteri

Kaudella 2010 ajettiin viisi osakilpailua kahdessa eri maassa.

## Tallit ja kuljettajat

### GT Finnish Championship

### Formula Renault

### Formula Ford

## Tulokset
### Pistejärjestelmä
* Pisteet jaettiin Formulaluokissa, sekä GT-luokassa divisioonittain 12 parhaalle seuraavasti: 25-20-16-14-12-10-8-6-4-3-2-1.
* GT Finnish Championshipissa lisäksi yleiskilpailun kymmenen parasta palkittiin seuraavasti: 10-9-8-7-6-5-4-3-2-1.

### GT Finnish Championship

### Formula Renault

### Formula Ford

## Lähteet

## Aiheesta muualla
* Rata SM/Cup-pisteet 2010 (PDF)
Mixet tahdo olla munkaa

**Mixet tahdo olla munkaa** on 2. Maanantain vuonna 1994 levyttämä humoristinen elektronisella musiikilla sovitettu musiikkikappale. Kappale on yhtyeen tunnetuimpia ja vuoden 1994 myydyin suomalainen singlelevy.

Kappale julkaistiin yhtyeen ensialbumilla *[[Karuimmat rakkauslaulut]]* sekä omana singlelevynä, joka sisälsi alkuperäisen kappaleen lisäksi "Mixet tahdo mix" -version ja kappaleen "Saat mut tuntemaan", joissa molemmissa kertosäkeen laulajana Leni Willman, joka ei kuitenkaan koskaan esiintynyt yhtyeen kanssa, sillä hän halusi keskittyä omaan intohimoonsa laulaja-lauluntekijänä.  Kappaleen ovat sanoittaneet ja säveltäneet Peter Bottne, Timo Ehno ja Jon Landlord.

Syksyllä 1994 kappaleelle tehtiin musiikkivideo, joka esitettiin Ylen *Lista TOP 40* -ohjelmassa. Videolla on jälkikäsiteltyä materiaalia Peter Bottnesta ja yhtyeen silloisesta naislaulajasta esittämässä kappaletta ja lisäksi tietokoneella luotuja 3D-animaatioita, joissa keskeisinä elementteinä ovat musiikin tahdissa liikkuvalla naislaulajan suulla teksturoidut avaruuskappaleet.

Vuonna 2010 kappaleesta julkaistiin remasteroitu versio. Kappale julkaistiin singlenä ja yhtyeen samana vuonna ilmestyneellä studioalbumilla *[[Paternoster (albumi)|Paternoster]]*.

Yhtyeen räppäri Peter Bottne on kertonut kappaleen synnystä, että hänellä syntyi idea tehdä kappale, joka "todellakin ärsyttäisi kaikkia". Hän soitti puhelimella ideasta sanoittaja Jon Landlordille, ja 20 minuutin päästä puhelun päättymisestä Landlord oli tehnyt kappaleen valmiiksi.

## Kappale

Kappale kertoo henkilöstä, jolla tuntuu löytyvän kaikkea, mutta ei kumminkaan anna vastakaikua ihailijalle. 

## Lähteet
Hevosluoto

**Hevosluoto** ()on Porin 59. kaupunginosa. Se on Kokemäenjoen suiston luodoista läntisin, rajoittuen lännessä Raumanjuopaan ja idässä Lanajuopaan. Hevosluodon sekä idässä sijaitsevan Hanhiluodon, Kirjurinluodon ja Raatimiehenluodon muodostaman saaren välissä, Lanajuovan ja Huvilajuovan ympäröimänä sijaitsee Kvistiluoto. Etelässä, Kokemäenjoen etelärannalla, on Karjaranta. Hevosluodon keskustanpuoleisessa kärjessä on siirtolapuutarha.

## Lähteet

## Aiheesta muualla
*
Voimistelu kesäolympialaisissa 1932

**Voimistelu [[Kesäolympialaiset 1932|vuoden 1932 kesäolympialaisissa Los Angelesissa]]** käytiin yhdessätoista eri lajissa. Isäntämaa Yhdysvallat saalisti noin puolet tarjolla olleista mitaleista.

## Mitalistit
### Miehet

## Lähteet
*Kansainvälisen Olympiakomitean tulostietokanta

## Aiheesta muualla
Tatra T23

**Tatra T23** oli tšekkoslovakialaisen Tatran valmistama kaksiakselinen kuorma-auto. Ensimmäinen prototyyppi valmistui jo 1923, mutta auton sarjavalmistus alkoi vasta 1926 perusteellisten testien jälkeen. Auton alustalle rakennettiin tavallisten kuorma-autojen lisäksi säiliöautoja, maansiirtoautoja ja linja-autoja. Auton kantavuus oli 2&nbsp;500–4&nbsp;000 kg ja sen huippunopeus oli 55 km/h.

T23:sta oli myös samaan aikaan kehitetty kolmiakselinen muunnelma T24.

## Teknisiä tietoja

### Moottori

Auton moottorina oli nelisylinterinen, nestejäähdytteinen rivimoottori mallinimeltään T64. Sen polttoaineensyötöstä vastasi Zenith 48 KB -kaasutin. Moottori oli varustettu sähköisellä käynnistysmoottorilla. Sähköjärjestelmä oli 12-volttinen.

### Voimansiirto ja alusta

Moottorin takana oli kuiva kartiokytkin, joka välitti voiman neliportaiseen vaihteistoon. Vaihteisto oli kiinnitetty takapäästään keskusputkirunkoon, jonka sisällä kulki voimansiirtoakseli. Runkoputken takapäässä oli tasauspyörästö, johon oli rakennettu heilurityyppinen erillisjousitus. Taka-akselin jousitus oli järjestetty kahden vinottain asennetun lehtijousen avulla; jouset oli kiinnitetty takapäistään jarrukilpiin ja etupäistään runkoputkeen. Keskeltä ne oli tuettu runkoputkeen kiinnitetyillä varsilla. Edessä oli päällekkäiset kolmiotuet ja kierrejouset. Käyttöjarruina oli hydraulisesti toimivat rumpujarrut. Seisontajarrua varten oli tasauspyörästön takapuolelle asennettu erillinen jarrurumpu, joka vaikutti voimansiirtoon.

## Sotilaskäyttö

Vuonna 1928 Tšekkoslovakian asevoimille luovutettiin yksi T23-kuorma-auto testejä varten. Armeija kuitenkin päätyi hankkimaan kolmiakselisia T24-malleja, jotka sopivat paremmin maastoajoon.

## Lähteet

## Aiheesta muualla

Teknisiä tietoja ja kuvia
Uniluoto

**Uniluoto** on Porin 62. kaupunginosa. Se sijaitsee Meri-Porissa, noin 20 kilometrin päässä Porin keskustasta, Mäntyluodon eteläpuolella. Uniluodon länsipuolella on Kallon saari. Uniluodossa sijaitsee Mäntyluodon koulu.

## Kuvia

File:Uniluodon kerrostalot.jpg|Uniluodon kerrostaloaluetta.
File:Uniluodon omakotitaloja.jpg|Uniluodon omakotitaloja.


## Lähteet

## Aiheesta muualla
*
Campanula saxatilis subsp. cytherea

***Campanula saxatilis'' subsp. ''cytherea*** on kellokasvien heimoon ja kellojen sukuun kuuluva *[[Campanula saxatilis]]* -lajin alalaji.

Alalajia tavataan ainakin Kytheran saarella sekä Antikytheran, Porín (Prasonísi) ja Porétin (Lagoúvardos) saarten muodostamalla Natura 2000 -alueella. Kaikki saaret kuuluvat Kreikalle ja sijaitsevat Välimeressä.

## Lähteet
James Remar

**William James Remar** (s. 31. joulukuuta 1953 Boston, Massachusetts, Yhdysvallat) on yhdysvaltalainen näyttelijä. Hän on esiintynyt elokuvissa, televisiosarjoissa ja videopeleissä. Hänen tunnetuimpia roolejaan ovat olleet muun muassa elokuvissa *[[Soturit (vuoden 1979 elokuva)|Soturit]]* (*The Warriors*), *[[48 tuntia]]* (*48 Hrs.*) ja *[[Cotton Club]]* sekä televisiosarjoissa *[[Sinkkuelämää]]*, *Aloha Havaiji*, *[[Jericho]]* ja *[[Dexter]]*.

## Filmografia
### Elokuvat

### Televisiosarjat

### Ääninäyttely videopeleissä

## Aiheesta muualla

*
Restless (Traen albumi)

__NOTOC__
**Restless** on Traen kolmas studioalbumi, joka julkaistiin 25. heinäkuuta 2006. Chopped & Screwed -painos ilmestyi 10. lokakuuta 2006.

Albumi nousi Yhdysvalloissa Billboard 200 -listan sijalle 87.

## Kappaleet

### Standardipainos
# Intro
# Real Talk
# In the Hood (feat. Yung Joc & Big Pokey)
# Screw Done Already Warned Me (feat. Lil’ Keke)
# So Gangsta (feat. Bun B)
# Restless (feat. Young Noble)
# The Rain mukana Dallas & Shyna)
# Dedicated 2 You
# The Truth (feat. Billy Cook)
# Swang (feat. Pimp C, Big Hawk & Fat Pat)
# Quit Calling Me
# Cadillac (feat. Paul Wall, Three 6 Mafia, Jay’Ton & Lil’ Boss)
# No Help (feat. Z-Ro)
# Song Cry
# Matter of Time (feat. Mýa) 
# Coming Around tha Corner (feat. Jim Jones)
# Who da Truth Is
# Pop Trunk Wave (feat. Fat Pat)

### Chopped & Screwed
# Real Talk
# In the Hood (feat. Yung Joc & Big Pokey)
# Screw Done Already Warned Me (feat. Lil’ Keke)	
# Matter of Time (feat. Mýa) 
# Restless (feat. Young Noble)
# Cadillac (feat. Paul Wall, Three 6 Mafia, Jay’Ton & Lil’ Boss)
# Swang (feat. Pimp C, Big Hawk & Fat Pat)	
# Quit Callin’ Me
# Dedicated 2 You
# No Help (feat. Z-Ro)
# Song Cry	
# Pop Trunk Wave (feat. Fat Pat)

## Lähteet
Tatra T28

**Tatra T28** oli tšekkoslovakialaisen Tatran valmistama kolmiakselinen kuorma-auto. Auto pohjautui kaksiakseliseen T27-malliin. Autosta valmistui vain kaksi kuorma-auton prototyyppiä sekä kymmenen alustaa mallinimeltään T28A, joiden päälle rakennettiin linja-auton korit. Kuorma-automallin kantavuus oli 4&nbsp;000 kg ja se kykeni 48 km/h huippunopeuteen 3&nbsp;000 kg kuormalla.

Mallia valmistettiin yhteensä 12 kappaletta vuosina 1931–1935. Sarjavalmistusta ei aloitettu siksi koska sen suorituskyky ei ollut olennaisesti parempi kuin kaksiakselisen T27:n.

## Teknisiä tietoja

### Moottori

Auton moottorina oli nelisylinterinen, nestejäähdytteinen rivimoottori, joka oli sama kuin T27:ssä käytetty. Öljynkiertoa varten moottorissa oli mäntäpumppu. Sen polttoaineensyötöstä vastasi Solex 35 BFV -kaasutin, joissain yksilöissä käytettiin Zenith 36 T:tä. Moottori oli varustettu sähköisellä käynnistysmoottorilla ja sähköjärjestelmä oli 12-volttinen. Linja-automuunnelman moottori oli mallinimeltään T27A. Siinä oli 5 mm suurempi sylinterin halkaisija, joten iskutilavuus oli suurempi. 

### Voimansiirto ja alusta

Moottorin takana oli kuiva yksilevyinen kytkin, joka välitti voiman neliportaiseen vaihteistoon. Vaihteisto oli kiinnitetty takapäästään keskusputkirunkoon, jonka sisällä kulki voimansiirtoakseli. Runkoputken takapäässä oli teli, jonka akseleilla oli heilurityyppinen erillisjousitus. Akselit oli jousitettu pitkittäin asennetuin, puolielliptisin lehtijousin, jotka toimivat samalla telin keinuvipuina. Etuakselilla oli päällekkäiset kolmiotuet ja poikittain asennettu lehtijousi. Jarruina oli hydraulisesti toimivat ATE Lockheed -rumpujarrut. Mekaanisella välityksellä toiminut seisontajarru vaikutti takapyöriin.

## Sotilassovellukset

Vuonna 1931 Tšekkoslovakian asevoimille toimitettiin kaksi kuorma-autoa kenttätestejä varten. Hanke jäi tähän koska auto ei täyttänyt odotuksia.

Vaikka auto ei onnistunut lyömään läpi kotimarkkinoilla, ranskalainen Lorraine-Dietrich osti auton lisenssivalmistusoikeudet ja valmisti Ranskan asevoimille vuosina 1937–1939 yhteensä 332 umpinaisella korilla varustettua miehistönkuljetusajoneuvoa nimellä Lorraine 28. Niissä kuljetettiin ratsuväen ja motorisoidun jalkaväen sotilaita. Lisäksi vuonna 1937 valmistettiin kymmenen Lorraine 28PC -radioautoa, 32 korjausautoa ja kahdeksan maastosäiliöautoa. Vuosina 1939–1940 valmistettiin viimeinen erä, yhteensä 20 28PC-radioautoa.

## Katso myös

* Tatra T27

## Lähteet

## Aiheesta muualla

Teknisiä tietoja ja kuvia
Matthew Lloyd

**Matthew Lloyd** (s. 24. toukokuuta 1983 Melbourne) on australialainen maantiepyöräilijä, joka kilpaili ammattilaisena 2007–2014. Ammattilaisuransa ensimmäiset vuodet, 2007–2011, hän edusti belgialaisjoukkuetta, joka kilpaili nimillä Predictor-Lotto, Silence-Lotto ja Omega Pharma-Lotto. Vuosina 2012–2013 hän ajoi Lampre-tallissa ja 2014 UCI Continental Circuits -tasolla kilpailleessa Jelly Belly-Maxxis -tallissa.

Lloyd voitti maantieajon Australian mestaruuden 2008 kukistettuaan Adam Hansenin 49&nbsp;sekunnilla. Vuoden 2010 Italian ympäriajossa hän voitti kuudennen etapin karattuaan irtiottokumppaniltaan Rubens Bertogliatilta viimeisessä nousussa 11 kilometriä ennen maalia. Hän voitti myös mäkikirikilpailun.  

## Saavutuksia
Lähde: Cycling Archives

;2004
:Herald Sun Tour, etapin 12 voitto
;2005
:Tour of Wellington, kokonaiskilpailun ja etapin 5 voitto
;2006
:Trofeo Alcide Degasperi, voitto
:Japanin ympäriajo, etapin 5 voitto
:Herald Sun Tour, etapin 5 voitto
:Baby Giro (nuorten Italian ympäriajo), kokonaiskilpailussa kolmas
;2008
:Australian maantieajomestaruus
;2010
:Italian ympäriajo, mäkikirikilpailun ja etapin 6 voitto

## Lähteet
James Webb

**James Edwin Webb** (7. lokakuuta 1906 – 27. maaliskuuta 1992) oli 14. helmikuuta 1961 – 7. lokakuuta 1968 Nasan toinen johtaja, joka valvoi Apollo-ohjelman toteutumista.

Hän kouluttautui opettajaksi vuonna 1928. Hän toimi Merijalkaväen lentäjänä 1930–1932. Tämän jälkeen hän valmistui juristiksi George Washingtonin yliopistosta vuonna 1936. Hän toimi opintojensa aikana kotiosavaltionsa eri poliitikkojen avustajana. Vuonna 1936 
hänet pestattiin Sperry-yhtiön henkilöstöpäälliköksi ja nousi sen varapääjohtajaksi myöhemmin. Toisen maailmansodan aikana hän toimi Merijalkaväessä puolustusministeriössä nousten Trumanin aikana apulaispuolustusministeriksi. Vuonna 1953 hän siirtyi Kerr-McGee-öljy-yhtiön palvelukseen. 

Webb piti yllä poliittisia yhteyksiään ja vuonna 1961 Kennedyn hallinto kutsui hänet johtamaan Nasaa. Tänä aikana Nasan rahoitus ja työvoima kasvoivat valtavasti ja uusia keskuksia luotiin eri puolille Yhdysvaltoja. Webb oli Apollo-ohjelman johtaja, mutta hän erosi juuri ennen ensimmäistä Kuun kiertävää Apollo 8 -lentoa. 

James Webb -avaruusteleskooppi on nimetty Webbin mukaan.

## Lähteet
*Osat artikkelista perustuvat NASAn biografiaan .
*Encyclopaedia Britannica, James Edwin Webb
*Transcript, James E. Webb Oral History Interview I, 4/29/69, by T. H. Baker, Internet Copy, LBJ Library.
*W. Henry Lambright, *Powering Apollo: James E. Webb of NASA*; Baltimore: The Johns Hopkins University Press, 1995; 
*Piers Bizony, *The man who ran the moon: James E Webb, NASA, and the secret history of project Apollo*; New York: Thunder's mouth press, 2006; 

## Aiheesta muualla